 እቶም ዝሰረቑዎ እንተ ዝመልስዎ ይቕሬ ምበልኩሎም ትብል ኣብ ናይሮቢ ዝርከቡ ሰረቕቲ-ቈልዑ: ንጠለብ ጸሊም ዕዳጋ-ቈልዑ ከርውዩ ምእንቲ: ነተን ኣብ ሰንኮፍ ዝርከባ ኣዴታት ግዳይ ይገብርወን ኣሎዉ ኣፍሪካ-ኣይ ብዘካየዶ ናይ ሓደ ዓመት ምርመራ ካብተን መንበሪ ገዛ ዘይብለን ኣዴታት ቆልዑ ተሰሪቖም ብክብ ዝበለ መኽሰብ ይሽየጡ ከም ዘሎዉ ብቑዕ መርትዖታት ረኺቡ ኣሎ ኣፍሪካ-ኣይ ኣብ ጽርግያታት ናይሮቢ ኣብ ዝርከቡ ክሊኒካት ሕቡእ-መሸጣ-ቆልዑ ይካየድ ከም ዘሎ ከምኡውን ኣብ ሓደ ብመንግስቲ ዝካየድ ዓቢ ሆስፒታል ቆልዑ ተሰሪቖም ንተሻየጥቲ እሞ ኸኣ ነቶም ብስቱር ጠለብ ዜቕርቡ ሰባት ይሽየጡ ከም ዘሎዉ በጺሑዎ ኣሎ ነቲ ካብ ሕጊ ዝወጸ መሸጣ-ቆልዑ ንምቅላዕ ኣብ ሓደ ሰራሕተኛ ሆስፒታል ቀረብና ንሱ ንሓደ ስድርኡ ሸለል ዝበልዎ ወዲ ክልተ-ሰሙን ቆልዓ ሕጋዊ ቅጥዕታት ሆስፒታል ኣማሊኡ ንክሸጠልና ተወዓዓልና እቶም ቈልዑ ዝሰርቁ ሰባት ገሊኦም ንሓደጋ ዝተሳጥሑ ተበለጽቲ ገሊኦም ድማ ውዱባት-ገበነኛታት ኰይኖም ብሓባር ዝሰርሑዮም ሓንቲ ኣኒታ ዝተባህለት ካብቶም ተጠቐምቲ-መሸጣ-ቆልዑ መስተን ድሮጋን እተዘውትርን ንባዕላ ኣብ ጽርግያ እትነብርን ሰብ ካብ በዓል ረበካ ዘኣመሰላ ኣብ ሕማቕ መነባብሮ ዝርከባ ኣዴታት: ትሕቲ ሰለስተ ዓመት ዝዕድሚኦም ቈልዑ ሰሪቓ ንዕዳጋ መሸጣ እተቕርብ ሰብያ ኣፍሪካ-ኣይ ብዛዕባ ኣኒታ ብሓንቲ ስማ ክጥቀስ ዘይትደሊ መሓዝኣዩ ሓበሬታ ክረክብ ዝኸኣለ ነታ መሓዝኣ ንጊዜኡ ኤማ ኢልና ንስመያ ኤማ ከም ዝበለቶ ኣኒታ ቈልዑ ካብ ጽርግያ ንምጭዋይ ዝተፈላለየ ብልሓትያ ትጥቀም መግለጺ ስእሊ, ኤማ ንሓንቲ ቆልዑ ከም እትሰርቕ እትፈልጣ ሰበይቲ ኣብ ምቕላዕ ተሓባባራ ሓድሓደ ጊዜ ኣኒታ ናብታ ኣደ ቅርብ ኢላ ተዘራርባ - እታ ኣደ ብዉላዳ ከመይ እትሓስብን እንታይ መደብ ከም ዘሎዋን ንኽትፈልጥ ትብል ኤማ ሓድሓደ ጊዜ ድማ ነታ ኣደ ዜደንዝዝ - ከም መደቀሲ መድሃኒት ወይከኣ ብበንዚን ዝተርከሰ ጨርቂ ትህባ ካልእ ጊዜ ኸኣ ምስቲ ቈልዓ እናተጻወተት ነታ ኣደ ተዳህልላ ... በብዓይነቱ ሚላታትያ ትጥቀም ትብል ኣባላት ኣፍሪካ-ኣይ ከም ዓደግቲ ሕጻናት ተመሲሎም ምስ ኣኒታ ኣብ ማእከል ከተማ ናይሮቢ ኣብ ሓደ ቤት-መስተ ተቛጸሩ ኣኒታ ሓለቓኣ ዝያዳ ቈልዑ ንኽትሰርቕ ጸቕጢ ትገብረላ ከም ዘላ ድሕሪ ምዝራብ ብዛዕባ እቲ ኣብ መጠረስታ እዋን ዝጨወየቶ ቆልዓ ከተዘንትወሎም ጀመረት እታ ኣደ: ነቲ ኵነታት ጽርግያ ብዙሕ ዘይርድኣ ሓዳስ ሰብያ ዕግንግን ትብል ነይራ ትብል ኣኒታ ድሓር በቲ ዉላዳ ስለ ዝኣመነትኒ ነቲ ቆልዓ ኣዘንጊዐ ጨውየዮ ከይደ ... ሕጂ እቲ ቈልዓ ምሳይ ኣሎ ኢላ ኣዕለለቶም ኣኒታ ከም ዝበለቶ ሓለቓኣ ሓንቲ ናታ ዋኒን ዘሎዋ ዝተሰርቁ ቈልዑ ተሻይጣ ድማ ብመኽሰብ ንካልኦት ሰባት እትሻየጥ ሰብያ ካብተን ዓማዊላ መኻናት ኣዴታት ይርከብአን ገሊአን ድማ ቈላዑ ንመስዋእቲ ዜቕርባ ኣለዋ በለት እወ ቈልዑ ንመስዋእቲ ዜቕርቡ ሰባት ኣሎዉ ንመስዋእቲ ዝቐረቡ ቈልዑ ንሓወሩ ካብ ጽርግያ ሽርብዮም ዝብሉ ኢላ ደገመቶ ኣኒታ ከምኡ ምስ በለት እቲ ኤማ ዝበለቶ ተረጋገጸ - ገለ ካብቶም ቈልዑ ንናይ መስዋእቲ ጽንብልዮም ዝጭወዩ ዝበለቶ ዘረባ ኣኒታ ቈልዓ ድሕሪ ምሻጥ ነቲ ቈልዓ እንታይ ከም ዜጓንፎ ብዙሕ እትፈልጦ ነገር የብላን ነታ በዓል ዋኒን ብ 50,000 ሽሊንግ ንጓል 460 ብ 80,000 ሽሊንግ ንወዲ 725 ትሸጠላ ኤማ ከም እትብሎ እታ ዓዳጊት ሰበይቲ ነቶም ቈልዑ እንታይ ከም እትገብሮም ኣይትዛረብንያ ሓደ መዓልቲ ንኣኒታ እታ ሰበይቲ ነቶም ቈልዑ እንታይያ ትገብሮም ኢለ ምስ ሓተትኩዋ ዝደለየት ትግበሮም - ኣብ እንዳ ጠንቈልቲ ተእትዎም ዋላ ናብ ካልእ ትውሰዶም ንዓይ ኣይግድሰንንዩ ... ገንዘበይ ጥራይ ትኽፈለኒ ... እሱዩ ዜገድሰኒ ኢላትኒ ትብል ኤማ ምስ ኣኒታ ንፈለማይ እዋን ምስ ተራኸብና ንካልኣይ ምርኻብ ባዕላ ደወለትልና ምስ ተራኸብና ሓንቲ ጓል ሓሙሽተ ወርሒ ቈልዓ ሒዛ ተጸበየትና እታ ቈልዓ ካብ ሓንቲ ኣደ ኣዳህሊላ ብምስራቕ ናባና ሒዛታ መጸት እታ ኣደ ስለ ዝኣመነትኒ ነታ ጓላ ክሕዘላ ኣሕቊፋትኒ ... ኣነ ኸኣ ኣብ ካልኣይ ጊዜ ምሕቋፍ ሒዘያ ተዓዚረ ኢላ ነገረትና ኣኒታ ንኤማ ነታ ቈልዓ ብ 50,000 ሽሊንግ ዝዕድግ ሰብ ከም ዝረኸበት ነገረታ ኤማ ግን ፈሊጣ ኣነ ቆልዓ ዝደሊ ብ80,000 ዝሻየጣ ሰብ ረኺበ ኣሎኹ በለታ ኣኒታ ድማ ሰሲዓ በሊ ንጽባሕ ክንሸጣ ንወዓዓል ኢላ ተሰማምዐታ ትጥቀምሉ ዘለኹም መሳርሒ ኣይተቐበሎን መግለጺ ቪድዮ, ህጻናት ኬንያ ስለምንታይዮም ካብ ኣደታቶም ዝስረቑ? 